Í óveðrinu sem gekk yfir vestanvert landið aðfararnótt þriðjudags varð ekki mikið tjón miðað við veðurhaminn . Þó gerðist það við nýbyggða blokk í Borgarnesi að stillans sem huldi húsið að utanverðu hvarf að mestu leiti . Eitthvað af honum lenti fyrir framan húsið og ein spýta sá ástæðu til að kíkja inn um glugga þar sem fólk svaf . Að sögn Ársæls Guðmundssonar sem svaf fyrir innan gluggann ásamt konu sinni og dóttur er mesta mildi að engin slys urðu á fólki . „ Glerinu rigndi yfir rúmið þar sem við sváfum og það sáldraðist auðvitað út um allt gólf . Við drifum okkur út úr herberginu , lokuðum hurðinni og bjuggum um okkur á öðrum stað . Ég vil sérstaklega þakka björgunarsveitarmönnunum sem komu afar fljótt á vettvang og negldu fyrir gluggann . Við getum hlegið að þessu núna af því að enginn slasaðist en okkur var sannarlega ekki hlátur í huga þarna um nóttina , “ sagði Ársæll .